సత్నామ్ సింగ్ సంధూ

సత్నామ్ సింగ్ సంధూ భారతదేశానికి చెందిన విద్యావేత్త, రాజకీయ నాయకుడు. ఆయన విద్యా రంగంలో చేసిన సేవలను గుర్తించిన కేంద్ర ప్రభుత్వం ఆయనను రాష్ట్రపతి కోటాలో 2024 జనవరి 30న పంజాబ్ నుండి నామినేటెడ్ రాజ్యసభ సభ్యుడిగా నామినేట్ చేసింది.
విద్యావేత్తగా
సత్నామ్ సింగ్ సంధూ  ఓ మధ్యతరగతి రైతు కుటుంబంలో జన్మించి చిన్నతనంలో చదువుకోడానికి అనేక ఇబ్బందులు ఎదుర్కొన్నాడు. ఎన్నో ఇబ్బందులు ఎదురైనా పట్టుదలతో ఉన్నత విద్యను అభ్యశించి తాను అనుభవించిన బాధలు ఎవరూ అనుభవించకూడదన్న ఆవేదనతో 2001లో మొహాలీ ప్రాంతంలో చండీగఢ్ గ్రూప్ ఆఫ్ కాలేజీలను, 2012లో చండీగఢ్ యూనివర్శిటీని నెలకొల్పాడు. ఈ యూనివర్శిటీకి ఆయన ఛాన్సలర్‌గా వ్యవహరిస్తున్నాడు. లక్షల మంది విద్యార్థులకు నాణ్యమైన విద్యను అందించేందుకు రెండు ఛారిటీ  ‘ఇండియన్ మైనారిటీస్ ఫౌండేషన్’, న్యూ ఇండియా డెవలప్‌మెంట్ (NID) ఫౌండేషన్ ద్వారా ఆర్థిక సాయం చేస్తున్నాడు. విద్యారంగంలో ఆయన సేవలను గుర్తించి కేంద్రం ఆయనకు రాష్ట్రపతి కోటాలో రాష్ట్రపతి ద్రౌపదీ ముర్ము ఆయనను 2024లో రాజ్యసభ సభ్యుడిగా నామినేట్ చేసింది.

మూలాలు

వర్గం:రాజ్యసభ సభ్యులు